Dagrowa on West | LekkeSlaap
Dagrowa on West is in die klein Vrystaatse dorpie Koffiefontein geleë. Dit bied moderne, bekostigbare en unieke selfsorgverblyf en -geriewe, sowel as gratis veilige parkeerplek.
Elke kamer is uniek versier en toegerus met 'n platskerm-TV met DStv, sowel as lugversorging. Die gemeenskaplike badkamer het 'n stort-oor-bad en word deur Kamer 2 en 3 gedeel. Kamer 1 en 4 het elk 'n eie en suite-badkamers. Kamer 1 se badkamer met 'n stort, toilet en wasbak en kamer 4 met 'n stort-oor-bad, toilet en wasbak. Handdoeke, sowel as toiletware, word voorsien.
Die gemeenskaplike kombuis is ten volle toegerus met 'n yskas, mikrogolfoond, ketel en basiese eetgerei. Reëlings kan getref word vir diegene wat nie vir hulself wil kook nie. Ontbyt, middagete en aandete kan op versoek voorsien word teen 'n ekstra koste.
Die kamers word op weeksdae skoongemaak en al die linne, koffie, tee, suiker, melk, ontbytgraan en beskuit word by die tarief ingesluit.
Die perseel maak gebruik van 'n kodeslot en toetsbord op die deure en hekke, sodat gaste 24 uur-toegang kan hê.